
     REPUBLIKA HRVATSKA
     TRGOVAČKI SUD U OSIJEKU
  

U IME REPUBLIKE HRVATSKE
R J E Š E N J E


               Trgovački sud u Osijeku, po sucu mr. sc. Tihomiru Kovačeviću, kao stečajnom sucu, povodom prijedloga FINANCIJSKE AGENCIJE ZAGREB, Regionalni centar Osijek, Podružnica Osijek, L. Jagera 3, OIB 85821130368 za otvaranje stečajnog postupka nad dužnikom TEAM ORŠOLIĆ jednostavno društvo s ograničenom odgovornošću za trgovinu i usluge, Osijek, Ivana Gundulića 43, MBS 030167470, OIB: 03527307628, dana 27. studenoga 2017. 


r i j e š i o    j e
                                                

1. OTVARA SE skraćeni stečajni postupak nad dužnikom TEAM ORŠOLIĆ jednostavno društvo s ograničenom odgovornošću za trgovinu i usluge, Osijek, Ivana Gundulića 43, MBS 030167470, OIB: 03527307628.

2. Za stečajnog upravitelja imenuje se Nikola Bojanić, Osijek, Bračka 179, OIB 32886956915 automatskom dodjelom.

3. ZAKLJUČUJE SE skraćeni stečajni postupak nad dužnikom TEAM ORŠOLIĆ jednostavno društvo s ograničenom odgovornošću za trgovinu i usluge, Osijek, Ivana Gundulića 43, MBS 030167470, OIB: 03527307628.

4. Ovo rješenje objavit će se na mrežnoj stranici e-Oglasna ploča sudova i dostaviti  registru nadležnom za dužnika.


Obrazloženje


            Financijska agencija Regionalni centar Osijek, Podružnica Osijek podnijela je dana 16.11.2017. zahtjev ovom sudu za provedbu skraćenog stečajnog postupka nad dužnikom  TEAM ORŠOLIĆ jednostavno društvo s ograničenom odgovornošću za trgovinu i usluge, Osijek, Ivana Gundulića 43, MBS 030167470, OIB: 03527307628.

Trgovački sud u Osijeku je dana 17.11.2017. objavio oglas na mrežnoj stranici e-Oglasna ploča sudova pod poslovnim brojem 14 St-1576/17-4 sukladno čl. 430. Stečajnog zakona (NN 71/15) kojim su pozvane osobe ovlaštene za zastupanje dužnika po zakonu da sudu u roku od 15 dana od dana objave oglasa dostave javnobilježnički ovjerovljeni prokazni popis imovine i obveza na propisanom obrascu, te su ujedno pozvani i vjerovnici da najkasnije u roku 45 dana od dana objave oglasa predlože otvaranje stečajnog postupka nad dužnikom i uplate predujam u iznosu od 10.000,00 kn za pokriće troškova toga postupka na navedeni broj žiro-računa, pod prijetnjom nastupanja pravnih posljedica iz čl. 431. Stečajnog zakona. 


Dana 24.11.2017. vjerovnik Republika Hrvatska, Ministarstvo financija, Porezna uprava po ŽDO GUO Osijek je podnijela prijedlog za otvaranje stečajnog postupka u kojem navodi da prema dužniku ima tražbinu u iznosu od 18.970,09 kn, te da je dužnik na dan 21.11.2017. u blokadi 126 dana, ali vjerovnik nije predujmio sredstva za namirenje troškova stečajnog postupka u iznosu od 10.000,00 kn (Republika Hrvatska je sukladno čl. 15. Zakona o sudskim pristojbama oslobođena plaćanja sudskih pristojbi, no, ne i obveze predujmljivanja sredstava za namirenje troškova stečajnog postupka). Republika Hrvatska niti u svome prijedlogu ne navodi da dužnik ima dovoljno imovine dostatne za pokriće predvidivih troškova stečajnog postupka u iznosu od 10.000,00 kn za koji iznos je sud oglasom pozvao vjerovnike na uplatu toga iznosa, niti dostavlja dokaz o istom, već je iz dostavljenih dokaza vidljivo da dužnik nema u svome vlasništvu ni vozilo, ni zrakoplov, ni nekretnine, ni plovilo, ni vrijednosnih papira, ni dividende, ni udjela, a ni založnih prava, iz čega je razvidno da dužnik nema imovine iz koje bi se mogli namiriti troškovi stečajnog postupka.

Budući da protekom roka od 45 dana vjerovnici a niti osobe ovlaštene za zastupanje dužnika nisu postupili po pozivu suda, a kod dužnika je utvrđen stečajni razlog iz čl. 5. st. 2. Stečajnog zakona-nesposobnost za plaćanje, te je sukladno čl. 431. st. 1. i 2. Stečajnog zakona  po službenoj dužnosti riješeno kao u izreci, kao i u rješenju Visokog Trgovačkog suda Republike Hrvatske poslovnog broja 28 Pž-6493/2017-2 od 8.11.2017.


U Osijeku 27. studenoga 2017. 


Zapisničar                                                                                               S U D A C 
Elizabeta Đeke                                                                          mr. sc. Tihomir Kovačević


UPUTA O PRAVNOM LIJEKU:
Protiv ovog rješenja može nezadovoljna stranka uložiti žalbu Visokom trgovačkom sudu Republike Hrvatske u Zagrebu u roku od 8 dana pismeno u 3 primjerka putem ovoga suda.


DNA
1. Predlagatelj na posl. br.
1. Dužnik
1. Zakonski zastupnik dužnika Ružica Oršolić, Osijek, Ivana Gundulića 43
1. Stečajni upravitelj
1. FINI Osijek 
1. ŽDO GUO Osijek
1. mrežna stranica e-Oglasna ploča sudova 
1. Registar udruga – nakon pravomoćnosti
1. Ministarstvu pravosuđa RH, Zagreb, Ulica grada Vukovara 49 – nakon pravomoćnosti elektroničkom  poštom
1. Riješeno istodobno otvaranjem i zaključenjem
1. K. 22.12.

